Papperlapapp

De Papperlapapp ass eng Zäitschrëft fir Membere vun de Lëtzebuerger Guiden a Scouten déi an der Branche (Altersstuf) AvEx sinn. Se kënnt 3-mol am Joer eraus. Dës Publikatioun huet 28 Säiten a gëtt zum Deel vun de Memberen / Jugendleche matredigéiert. D'Ausgab vum Januar 2006 hat eng Oplo vun 1340 Stéck.

Rubricken déi am Paperlapapp enthale sinn:

 Wéi dann? (En nodenklechen Text, Artikel oder eng Foto)
 Papperlatip (gutt Rotschléi fir Bastelen, Kachen, Sangen a wat soss nach bei de Guiden a Scouten ufält)
 Papperlanet (Rubrik iwwer Internet an Tools rondrëm dat weltwäit Netz)

 Papperlatip 

Dës Rubrik enthält virun allem praktesch Ureegungen (Bastel-Atelieren, Kachrezepter, Lidder, Spillreegelen, asw.). Si kann duerch Ausschneiden aus dem Paperlapapp zu engem Sammelheft zesummegefaasst ginn.

 Papperlanet 

De Schwéierpunkt vun dëser Rubrik ass den Internet an alles wat mam Spaweck zesummenhänkt. Sou sinn ë. a. follgend Theme schonn erkläert ginn:

 Messenger wat ass dat?
 Akafen iwwer Internet, wéi geet dat?
 Wat ass e Guestbook?
 Wat ass eng Fotogallerie?
 Wéi kommen ech op den Internet?
 Wéi fonctionéiert E-mail, a wat ass dat?
 Wat sinn News?
 Filesharing a Peer-to-Peer Netzer, wat däerf een a wat net?

 Aner Zäitschrëften 

D'Lëtzebuerger Guiden a Scouten publizéieren och nach follgend Zäitschrëften, déi méi oder manner reegelméisseg erauskommen:

 En Route (fir RaRo)
 Contact (fir Chef)

Kategorie:Zäitschrëften zu Lëtzebuerg